

PROJEKTS uz 10.02.2025.

vēlamais datums izskatīšanai Finanšu komitejā: 19.02.2025.

domē: 27.02.2025.

sagatavotājs: Juta Valdmane

ziņotājs: Aija Kalvāne

 LĒMUMS

Ādažos, Ādažu novadā

2025. gada 27. februārī **Nr.**«DOKREGNUMURS»

**Par sadarbību ar Saulkrastu novada pašvaldību pedagoģiski medicīniskās komisijas pakalpojuma nodrošināšanā**

Ādažu novada pašvaldība (turpmāk – Pašvaldība) 2025. gada 5. februārī saņēma Saulkrastu novada pašvaldības vēstuli Nr. 7.2/2025/IZ186 “Par sadarbību ar Ādažu novada pašvaldību” ar lūgumu izskatīt iespēju par sadarbības līguma noslēgšanu pedagoģiski medicīniskās komisijas (turpmāk – Komisija) pakalpojuma sniegšanai Saulkrastu novada bērniem un jauniešiem.

Atbilstoši Ādažu novada pašvaldības 2023. gada 23. augusta nolikuma Nr. 18 “Ādažu novada pašvaldības pedagoģiski medicīniskās komisijas nolikums” (turpmāk – Nolikums) 3. punktam, Komisija var sniegt atzinumus par Ādažu novada, kā arī citu novadu administratīvajā teritorijā deklarētiem izglītojamiem, ja attiecīgā cita novada pašvaldība ir noslēgusi līgumu ar Ādažu novada pašvaldību par Komisijas maksas pakalpojumu sniegšanu.

Komisija ir piekritusi sadarbības uzsākšanai ar Saulkrastu novada pašvaldību, nodrošinot ar pedagoģiski medicīniskās komisijas pakalpojumu Saulkrastu novada bērniem.

Saskaņā ar Ādažu novada pašvaldības Nolikuma 1. pielikumu “Ādažu novada Pedagoģiski medicīniskās komisijas pakalpojuma izcenojuma aprēķins” (pielikumā), Komisijas viena atzinuma izmaksas ir 182,33 *euro* ar PVN.

Pamatojoties uz Pašvaldību likuma 81. pantu, Valsts pārvaldes iekārtas likuma 54. panta pirmo un piekto daļu, 61. panta pirmo daļu, Ministru kabineta 2012. gada 16. oktobra noteikumiem Nr. 709 “Noteikumi par pedagoģiski medicīniskajām komisijām” un 2006. gada 4. aprīļa noteikumiem Nr. 253 “Kārtība, kādā organizējama ilgstoši slimojošu izglītojamo izglītošanās ārpus izglītības iestādes”, Nolikuma 3. punktu, kā arī domes Finanšu komitejas 19.02.2025. atzinumu, Ādažu novada pašvaldības dome

**NOLEMJ**:

1. Slēgt sadarbības līgumu ar Saulkrastu novada pašvaldību par pedagoģiski medicīniskās komisijas pakalpojuma (komisijas atzinumi) sniegšanu (sadarbības līguma projekts – pielikumā) uz laiku līdz 2025. gada 31. decembrim.
2. Uzdot Centrālās pārvaldes Juridiskajai un iepirkumu nodaļai pēc Saulkrastu novada domes lēmuma par sadarbību ar Ādažu novada pašvaldību pedagoģiski medicīniskās komisijas pakalpojuma sniegšanai Saulkrastu novada bērniem un jauniešiem saņemšanas sagatavot sadarbības līgumu parakstīšanai.
3. Pašvaldības domes priekšsēdētājam parakstīt lēmuma 1. punktā noteikto līgumu.
4. Lēmuma izpildes kontroli kopumā veikt pašvaldības izpilddirektoram.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

IJN, PSN, FIN, GRN, IDR – @

Komisijas priekšsēdētājai I. Rostei-Timrotai – inese.roste@adazunovads.lv

Juta Valdmane, 26737392